cyanic-selkie/wikianc huggingface dataset:
Hjelme gamle kyrkje
Kyrkja er ikkje lenger i vanleg bruk. Det er heller ikkje kyrkjegarden.
Sljudjanka
Sljudjanka (russisk Слюдя́нка) er ein by i Irkutsk oblast i Russland med om lag 19 000 innbyggjarar. Han ligg ved sørvestenden av Bajkalsjøen, rundt 80 km sørvest for Irkutsk.
Deutsche Nationalbibliothek
Deutsche Nationalbibliothek (DNB) er Tyskland sitt nasjonalbibliotek og sentrale arkivbibliotek, og er samstundes det største tyske universalbiblioteket.
Institusjonen er lokalisert i Leipzig og Frankurt.
Historikk
På grunn av den føderale strukturen og den historiske utviklinga i det tyske språkområdet fram til 1912 fanst det lenge ikkje eit sentralt bibliotek. I staden hadde store tyske statar sine eigne statlege bibliotek, som Bayerische Staatsbibliothek i Bayern og Preußische Staatsbibliothek, dagens Staatsbibliothek zu Berlin - Preußischer Kulturbesitz i Preussen og andre.
Tidlege initiativ til eit sams tysk bibliotek i 1843 og 1848/49 vart avvist eller rann ut i sanda før stiftinga av arkivbiblioteket Deutsche Bücherei den 3. oktober 1912. Etter andre verdskrigen utvikla det seg et eige Deutsche Bibliothek i Frankfurt, medan Deutsche Bücherei heldt fram i DDR. Med samlinga av Tyskland vart Deutsche Bücherei og Deutsche Bibliothek slått saman til Die Deutsche Bibliothek. I 2006 blei oppgåvene for eit sentralt arkivbibliotek og nasjonalbibliografisk senter fastslått i lovs form og namnet endra til Deutsche Nationalbibliothek.
You'll Need Somebody on Your Bond
«You'll Need Somebody on Your Bond» (seinare kalla «You're Gonna Need Somebody on Your Bond») er ein song som både er rekna som ein tradisjonell song og er tilskriven Texas-songaren og gitaristen Blind Willie Johnson. Johnson gav ut den første kjende innspelinga av songen på Columbia Records som «You'll Need Somebody on Your Bond» og seinare ein ny versjon kalla «You're Gonna Need Somebody on Your Bond». «You'll Need Somebody on Your Bond» vart spelt inn 11. desember 1929, i New Orleans i Louisiana. «You're Gonna Need Somebody on Your Bond» vart spelt inn 20. april 1930, i Atlanta i Georgia. Det var den siste songen Johnson spelte inn.
Som med mange av songane til Blind Willie Johnson vart «You'll Need Somebody on Your Bond» spelt med Johnson på solovokal og slidegitar og ein ukjend kvinneleg songar på vokal. Ein trur at dette var den første kona hans, Angeline Johnson, men dette er seinare motbevist av biografar.
«You'll Need Somebody on Your Bond» er ein gospelsong som formaner om behovet for Jesus Kristus og rådar lyttaren til å sikre seg frelse med ein gong, fordi ein kan døy når som helst. Blind Willie og Angeline song songen på gatene i byane i Texas.
Buffy Sainte-Marie
I 1964 spelte Buffy Sainte-Marie inn «You're Gonna Need Somebody on Your Bond» med noko anna tekst og gav han ut på debutalbumet It's My Way!. Debutalbumet hennar selde ikkje så godt, men påverka visemiljøet både i Storbritannia og USA. Sainte-Marie spelte songen på akustisk gitar utan slide og song songen utan korvokal.
Donovan
Den skotske visesongaren Donovan spelte «You're Gonna Need Somebody on Your Bond» tidleg i 1965 for debutalbumet What's Bin Did and What's Bin Hid. Sidan Donovan spelte inn «Universal Soldier» frå debutalbumet til Buffy Sainte-Marie, er det truleg her han høyrte «You're Gonna Need Somebody on Your Bond» òg.
I staden gav Hickory Records ut «You're Gonna Need Somebody on Your Bond» med «The Little Tin Soldier» som B-side i november 1965. «You're Gonna Need Somebody on Your Bond» var alt gjeven ut i USA på albumet Catch the Wind og «The Little Tin Soldier» var henta frå Fairytale. Ingen av songane var opphavleg meint for singlar og selde heller dårleg.
Andre innspelingar
Andre artistar som har spelt songen er Hunter Robertson, Captain Beefheart og Taj Mahal.
Saturnmånen Thrymr
Thrymr er ein av månane til Saturn. Han er medlem av Den norrøne gruppa, og er truleg eit objekt som har vorte fanga inn av Saturn. Thrymr har ein snittradius på kring 3,5 km.
Thrymr vart oppdaga 23. september 2000 av Brett J. Gladman, John J. Kavelaars, Jean-Marc Petit, Hans Scholl, Matthew J. Holman, Brian G. Marsden, Phillip D. Nicholson og Joseph A. Burns ved Canada-Frankrike-Hawaii-telskopet på Mauna Kea på Hawaii.
Blue
Blue er ei britisk popgruppe/ boyband, starta i 2001. Blue er kanskje mest kjend for debutsingelen sin, All Rise frå 2001. All Rise vart også namnet på debutalbumet deira frå same året. Neste år gav Blue ut albumet One Love, og albumet Guilty kom i 2003. På det sistnemnte albumet samarbeidde dei m.a. med Elton John. Etter dette skilde gruppa lag, men gav ut fleire samlealbum.
I 2011 vart det annonsert at Blue skulle koma saman att for å representera Storbritannia i Eurovision Song Contest 2011. Storbritannia hadde altså ikkje nokon nasjonal konkurranse dette året, representanten vart ganske enkelt utvald av BBC.
Nan-fylket
Nan er eit fylke i Thailand. Fylkeshovudstaden er Nan. Han grensar til (med klokka frå sør) Uttaradit, Phrae og Phayao. I nord og aust grensar han til Sainyabuli i Laos. Innbyggartalet er 478 227 (per 2019).
Geografi
Fylket ligg i elvedalen til Nan-elva med dei skogkledde Phlueng-fjella i vest og Luang Prabang-fjella i aust. 7436 km² eller 61,3 prosent av fylket er dekt av skog. Det høgaste fjellet er Phu Khe på 2079 meter nordaust for byen nær grensa til Laos.
Administrasjonseiningar
• # Mueang Nan
• # Ban Luang-distriktet
• # Na Noi-distriktet
• # Pua-distriktet
• # Wiang Sa-distriktet i Nan
• # Thung Chang-distriktet
• # Chiang Klang-distriktet
• # Na Muen-distriktet
• # Santi Suk-distriktet
• # Bo Kluea-distriktet
• # Song Khwae-distriktet
• # Phu Phiang-distriktet
• # Chaloem Phrakiat-distriktet i Nan
Pansra personellkøyretøy
Eit pansra personellkøyretøy (PPK, engelsk Armored Personnel Carrier), òg kalla transportpanservogn, er ein underkategori av pansra kampvogn i den norske omsetjinga av CFE-avtalen. Det er eit pansra køyretøy som vert brukt for å transportere infanteri i krigssoner. Køyretøytypen finst med både hjul- og beltedrift.
Forsvaret brukar ymse finske Sisu pansra personellkøyretøy som er treaksla og har sekshjulsdrift, nærmare bestemt XA-180, XA-185, XA-186 og XA-203. I tillegg har dei òg amerikanske M113 som har beltedrift. Alle har 12,7 mm maskingevær.
CFE-avtalen definerer PPK som «eit pansra stridskøyretøy som er laga for og utstyrt til å transportere eit infanterilag, og som regel er har eit integrert skytevåpen med eit kaliber på mindre enn 20 millimeter.» I fylgje konvensjonen er dei ikkje rekna for deltaking i strid med direkte eldgjeving, men er væpna for sjølvforsvar og pansra for å gi vern mot granatsplintar og kuler frå mindre skytevåpen. Døme på slike inkluderer den amerikanske M113, den franske VAB, den tyske GTK Boxer og den sovjetiske BTR.
Ein PPK blir som regel brukt til å frakte infanteriet fram til ei linje like før dei venter kontakt med fienden. Infanteristane sit då av (går av) kjøretøyet og rykker vidare fram til fots. Ein PPK er lett pansra, og er sårbar for alle panservernvåpen, inkludert tunge maskingevær og splintar frå nære artillerinedslag.
Glass Spider Live
Glass Spider Live er eit konsertalbum av David Bowie som kom ut 23. oktober 2008. Albumet er ei dobbelplate frå konsertane spelte den 7. og 9. november 1987 i Sydney under Glass Spider Tour. Desse opptaka vart tidlegare gjevne ut på VHS og DVD.
Branchiostoma floridae
Branchiostoma floridae er ein lansettfisk som kan finnast i Florida. Han har eit genom på kring 520 megabasar.
Nesbygda kyrkje
Nesbygda kyrkje er ei langkyrkje i Svelvik i Viken fylke.
Bygningen vart oppført som bedehus i 1915 og innvigd 1. januar 1916. Dette er sidan gjeve i gåve til Svelvik kyrkjelyd og har vorte pussa opp og bygd om fleire gonger. Det ble innvigd som kapell den 15. september 1993 og vert i dag titulert som kyrkje.
Michael Adams
Michael Adams er ein engelsk stormeister i sjakk.
Adams vann den britiske meisterskapen i sjakk i 1989, berre 17 år gammal. På FIDE si ratingliste per november 2014 er han nummer 15 i verda med ei rating på 2745. Dermed er han den best rangerte briten på verdsrangeringen. Den høgste plasseringa hans på ratinglista var nummer 4, som han innehadde fleire gonger i perioden 2000-2002. Den høgste FIDE-ratingen i karrieren hans til no, er på 2761, noko han oppnådde i juli 2000.
I 2004 spelte han om FIDE-verdsmeistertittelen i Tripoli, men tapte for Rustam Qosimjonov frå Usbekistan.
Svirsk
Svirsk (russisk Свирск) er ein by i Irkutsk oblast i Russland med om lag 14 000 innbyggjarar. Han ligg på venstre breidda (i vest) av Bratsk-reservoaret i elva Angara, rundt 150 km nordvest for Irkutsk.
Busetnaden Svirskaja (russisk: Свирская) har vore kjend sidan andre halvdel av 1700-talet. Svirsk fekk bystatus i 1949.
Opioid
Opioid (av «opium» og «-oid», 'liknande') er ei felles nemning på ulike stoff som liknar morfin, eit stoff utvunne frå opium, i verkemåte. Dette kan vera stoff som kjem frå opiumsvalmuen (opiat), eller kunstig framstilte stoff med ein tilsvarande verknad. Omgrepet omfattar fleire, men ikkje alle, opiat, syntetiske stoff som fentanyl, ketobemidon og metadon, og endorfin, som er naturleg danna i kroppen.
Opioid påverkar opioidreseptorane i kroppen. Opium har vore brukt i fleire tusen år innan folkemedisin for å lindre smerte, i religiøse samanhengar og som rusmiddel.
Kjelder
fa:مواد مخدر
Lipizzanar
Lipizzanar er ein hesterase frå Austerrike. Rasen er tett knytt til Den spanske rideskulen i Wien, og til stutteriet i Lipica i noverande Slovenia.
Skildring
Lipizzanaren vert oftast fødd grå eller brun, men skiftar gradvis farge fram til han er heilt kvit. Dette kan ta så lang tid som 10-12 år, men det varierer. Fargen vert kalla avbleikbar skimmel. Lipizzanaren er ein mellomstor hest, rundt 145-155 cm i mankehøgd.
Historie
Lipizzanaren er særleg knytt til stutteriet i Lipizza (no Lipica i Slovenia), som var ein del av Austerrike på den tida då hesterasen vart til. Lipizzanaren vart fyrst alt fram av fyrstehuset Habsburg for bruk mellom anna i krig og ved hoffet. 1580 vert rekna som årstalet då rasen lipizzaner vart grunnlagd. Hestar frå den spanske halvøya vart brukt i avlen, og alle lippizanarar i dag stammar frå spanske linjer. Seinare har også italienske, tyske, danske og arabiske hingstar vorte brukt i lipizzaneravlen.
Førekomst
Det finst mindre enn 3000 lipizzanarar i verda, så rasen vert rekna som sjeldan.
Bruk
Lippizanaren er mest kjend som dressurhest ved Den spanske rideskulen i Wien. Han vert også nytta ved andre rideskular, og er mykje nytta som sirkushest.
Hesten er kjend for ulike øvingar, mellom anna:
Sepiolitt
Sepiolitt er eit magnesiumhaldig leirmineral med kjemisk formel Mg4Si6O15(OH)2·6H2O, eit sjiktgittersilikat med framtredande kjedestruktur. Det opptrer i massiv form som merskum. Det kan òg vere bestanddel av einskilde former for bergkork, bergtre og liknande.
Det vart først skildra i 1847 etter ein førekomst i Bettolino i Baldissero Canavese i provinsen Torino i Piemonte i Italia. Namnet kjem av likskapen til dei porøse beina til ein akkar frå det greske, sepion.
Svenning Olsen Kongsgård
Svenning Olsen Kongsgård var ein norsk offiser, gardbrukar og stortingsmann fødd i Brandval i Hedmark.
Far hans var gardbrukar og handverkar på Funderud i Brandval, men flytta sidan til Hesbøl i Eidskog. Sjølv gjekk han i unge år i skreddarlære. I 1801 eller –02 verva han seg og kom inn på underoffiserskulen på Kongsvinger. Han vart korporal i 1804 og kommandersersjant i Solør korps frå 1806. Kongsgård deltok i krigen 1808-14 og vart då titulert for løytnant. I 1808 vart han utnemnd til dannebrogsmann for sine handlingar då han 20. april 1808 fekk stoppa ei fiendtleg patrulje. Før krigen tok til, kjøpte han i 1807 garden Kongsgård i Grue og dreiv denne. Han var medlem av formannskapet i Grue 1837-39.
Kongsgård var 3. representant frå Hedemarkens amt på Stortinget i 1824, medlem av militærkomiteen. I 1821 var han 4. og i 1833 2. varamann til Stortinget.
Han døydde på garden sin i Grue i 1865.
Lyngordenen
Lyngordenen (Ericales) er ein stor orden av tofrøblada plantar som inneheld tre, buskar, lianar og urter. Nokre av artane er tilmed kjøtetande. Ordenen høyrer til i korgplante-kladen (Asteridae).
Mange av vestane i lyngordene har fem kronblad som ofte er samanvaksne. Artane er elles svært ulikt forma, og talrike med meir enn 8 000 kjense artar fordelt på 28 familiar.
Plantegruppa omfattar fleire artar som er økonomisk viktige, der den mest framståande er tebusken (Camellia sinensis). Ein finn også fleire fruktplantar i ordenen, som kiwi, kakiplomme eller sharon, blåbær og paranøtt.
Kladar og familiar
I APG II-systemet frå 2003 blei ordenen kraftig utvidet samanlikna med det tidlegare Cronquistsystemet. Han omfattar no som regel følgjande familiar, fordelt på ti sannsynlege kladar i ordenen:
Treløparar
Treløparar, Dendrocolaptinae, utgjer ein biologisk underfamilie av sporvefuglar endemiske for den neotropiske regionen. Dei har tradisjonelt vore sett på som ein distinkt familie Dendrocolaptidae, men dei fleste autoritetar vil no plassere dei som ein underfamilie av omnfuglar, Furnariidae. Overflatisk liknar dei trekryparar i «den gamle verda», men dei er urelaterte og likskapane skuldast konvergerande evolusjon. Denne underfamilien inneheld rundt 57 artar i 15-20 slekter.
Treløparar varierer mellom 14 og 35 centimeter i lengd. Generelt er dei brunaktige fuglar, treløparar held seg i ei oppreist vertikal stilling på trestammen, støtta av den stive halen sin.
Dei lever hovudsakleg av insekt som dei plukkar frå trestammar. Men treløparar er ofte ein del av kjernegruppa i sentrum av flokkar som møter maursvermar. Treløparar lever i tre og hekkar i holrom; dei legg 2-3 kvite egg som blir ruga i ca. 15 til 21 dagar.
Artsliste
Treløparar i rekkjefølgje etter EBird/Clements Checklist v2018 med norske namn etter Norske navn på verdens fugler: Slekt Certhiasomus
Slekt Deconychura
Slekt Dendrocincla
Slekt Glyphorynchus
Slekt Dendrexetastes
Slekt Nasica
Slekt Dendrocolaptes
Slekt Hylexetastes
Slekt Xiphocolaptes
Slekt Dendroplex
Slekt Campylorhamphus
Slekt Drymotoxeres
Slekt Drymornis
Slekt Lepidocolaptes
Slekt Xenops
Andre liknande fuglar
Ikkje-nærskylde fuglar som liknar treløparar i utsjånad og eller levevis er:
Iver Olsen Svenneby
Iver Olsen Svenneby var ein norsk gardbrukar og stortingsmann frå Våler i Hedmark.
Far hans var gardbrukar i Våler. Sjølv gjekk han underoffisersskule og var i åra 1807-13 sersjant ved livgarden i København. Han kjøpte sidan garden Lundeby i Våler, der han budde frå 1820. Svenneby var valmann 1829-49 og medlem av heradsstyret i Våler 1837-56.
Svenneby representerte Hedemarkens amt på Stortinget i 1830 og 1833. Begge gongane var han medlem av komiteen for gasjar, pensjonar, budsjett- og skattestell.
Han døydde på garden sin i Våler i 1856.
Sunniva Andersen
Andersen var frå 2012 Gjerpen-spelar. Sommaren 2017 veksla ho over til Våg/Vipers frå Kristiansand, eit lag som var i ferd med å ta over hegemoniet i norsk handball på kvinnesida. Over fleire sesongar utvikla ho seg etterkvart til å verte eit trygt val på kantplassen i laget. Ho var med om å vinne EHF-meisterligaen 2021, men hadde ei viktigare rolle då Våg/Vipers forsvarte meisterligatriumfen i 2022.
Andersen deltok i 3 landskampar for Noreg i sesongen 2021/22, skåra 4 mål.
Isabelle Gulldén
Isabelle Therese Gulldén er ein svensk handballspelar frå Partille kommun. Ho er i angrep aktiv i rolla som spelstyrar.
Gulldén debuterte på det svenske landslaget i 2007 og utvikla seg til å verte ein av verdas fremste handballspelarar. Ho deltok i 224 landskampar og skåra 846 landslagsmål innan den 15. desember 2020. Høgdepunktet med Sveriges landslag var EM-finalen 2010, der Sverige fekk sølv. Fire år seinare sikra Gulldén og Sverige seg bronsen i Handball-EM 2014.
Saturnmånen Suttung
Suttung er ein av månane til Saturn. Han er medlem av Den norrøne gruppa, og er truleg eit objekt som har vorte fanga inn av Saturn. Suttung har ein snittradius på kring 3,5 km.
Eystein Weltzien
Eystein Weltzien er ein norsk tidlegare orienteringsløpar og langrennar frå Holmestrand. Han vart nordisk meister i orientering 1973, noregsmeister 1974 på klassisk-distansen og 1972, 1974, 1975 på langdistansen. I 1971 vann han stafett-gull ved den nordiske meisterskapen. Langrennaren Weltzien var 1972-76 med om å sikre IL BUL fem strake NM-gull i stafett.
Verdscupen i alpine greiner 2011/Kvinner
Verdscupen i alpine greiner for kvinner i 2011-sesongen tok til 23. oktober 2010 i Sölden i Austerrike og vart avslutta 20. mars 2011 i Lenzerheide i Sveits. Turneringa omfatta 33 renn. Tevlingane fordelte seg på 9 slalåmrenn, 7 storslalåmrenn, 7 super-g-renn og 8 ut Tevlingane fordelte seg på 9 slalåmrenn, 6 storslalåmrenn, 6 super-g-renn, 8 utforrenn, eitt parallellrenn, 3 superkombinasjontevlingar. Sesongen vart avslutta med ei lagtevling for menn/kvinner.
Åsane kyrkje
Kyrkja er soknekyrkje i Åsane og prostikyrkje i Åsane prosti.
Mawson-stasjonen
Mawson-stasjonen er ein av tre permanente australske basar i Australsk Antarktis i Aust-Antarktis. Han er kalla opp etter polfarararen sir Douglas Mawson og vert driven av Australian Antarctic Division (AAD). Han vart opna i 1954 og er den eldste australske stasjonen i Antarktis og den eldste permanent busette staden i Antarktis stasjon sør for Den antarktiske polarsirkelen.
Føremål
Mawson-stasjonen er ein base for forskingsprosjekt som omfattar underjordiske detektorar for kosmisk stråling, forskjellige langvarige studiar innan meteorologi, aeronomi og jordmagnetisme, i tillegg til pågåande studiar i bevaringsbiologi, særleg på dei nærliggande hekkestadane for keisarpingvinar og adeliepingvinar.
Mawson-stasjonen husar kring 20 personar om vinteren og opp til 60 om sommaren. Han er den einaste stasjonen i Antarktis som nytta vindturbinar til over 70 % av energibehovet, og sparar slik over 600 000 liter diesel i året. Området er tilgjengeleg til sjøs i ein kort periode om sommaren, mellom februar og mars.
Historie
I 1946 gav utanriksminister H.V. Evatt støtte til Douglas Mawson om å opprette ein permanent australsk base i Antarktis. Det gjekk sju år før eit høvande skip, «Kista Dan», kunne leigast inn til å setje opp anlegget sør på kontinentet.
Staden vart vald ut i 1953 av Phillip Law, den første direktøren i AAD, som baserte seg på flyfoto tekne under den amerikanske Operasjon Highjump (OpHjp) i 1946-1947. Han valde ei stor naturleg hamn (Horseshoe Harbour) og dei isfrie klippene for å bygje bygningane. Stasjonen vart bygd i løpet av 1954. Somme små prefabrikkerte hyttar vart nytta dei første åra, men desse vart etter kvart erstatta av modulbaserte bygg med stålramer under ei stor ombygging i 1970-åra.
Geografi
Mawson-stasjonen ligg i Holmevika i Mac. Robertson Land i Aust-Antarktis. Han ligg eit område som Mawson gjorde krav på som britisk territorium og som seinare vart Australsk Antarktis.
I nærleiken ligg Framnesfjella, som dannar eit dramatisk bakteppe ved Mawson-stasjonen. Framnesfjella vart namngjeven i 1930-åra av den norske skipsreiaren Lars Christensen.
Lenger i nordvest ligg Napier Mountains, som først vart vitja av eit landmålingslag frå ANARE frå Mawson-stasjonen i 1960.
Klima
Mawson-stasjonen har eit arktisk klima:
Ekstremvêret Cato
Cato var eit varsla ekstremvêr utstedt 24. desember 2011 for Nordland til Vest-Finnmark 1. juledag. Varselet gjaldt høg vasstand eller stormflod på grunn av lågt luftrykk i kombinasjon med springflod
Molodjozjnaja-stasjonen
Molodjozjnaja (russisk Молодёжная) var ein sovjetisk stasjon i Aust-Antarktis.
Ekstremvêret Cato
Ekstremvêret kom akkurat ein månad etter «Berit» som òg råka dei same områda med stormflod og kraftig vind. Vasstanden under «Cato» var derimot venta å vere kring 60-85 cm over vasstanden i tidvasstabellen, som var kring 20 centimeter lågare enn vasstanden under «Berit». Vinden var derimot venta å verte kraftigare, full storm i områda kring Vestfjorden.
Vêrsituasjonen
Eit kraftig lågtrykk i Norskehavet den 1. juledag flytta seg nordaustvoer mot Bjørnøya. Dette gav sørvestleg vind og pålandsvêr, med mest vind og bølgjer i Nordland sør for Vesterålen. Bølgjehøgdene var venta å verte 8 til 11 meter, med enkeltbølgjer opp mot dobbelt så høge. I Troms og Finnmark gav uvêret frålandsvind og noko mindre bølgjer, men kraftig vind i fjordane.
I samband med kaldfronten til dette lågtrykket oppstod det eit hissig sekundært lågtrykk, som raste innover Nordvestlandet seinare på dagen, natt til 2. juledag. Dette vart klassifisert som ekstremvêret Dagmar, og førte til særs kraftig vind og store øydeleggingar.
Molodjozjnaja-stasjonen
Molodjozjnaja-stasjonen ligg i Thala Hills, 500-600 meter inn frå kysten på sørsida av Alasheyev Bight i Kosmonauthavet, 42 meter over havet. Området kring stasjonen er dstort sett dekt av klipperike ryggar skild av snødekte søkk og innsjøar. Sjøen nr stasjonen er dekt av pakkis det meste av året, opp til 100 km ut frå kysten om vinteren. Vegen til toppen av den massive austantarktiske innlandsisen (Dome A) byrjar 1,5-2,0 km frå kysten. Kheisbreen ligg i 15 km aust for stasjonen og Campbellbreen er omtrent like langt unna mot sørvest.
Koniá
Ved folketeljinga i 2011 hadde busetnaden 2 209 innbyggjarar.
Molodjozjnaja-stasjonen
Klima
Middeltemperaturen varierer frå −19 °C i dei kaldaste månadane (juli-august) til kring 0 °C i januar.
Ekstremvêret Cato
Verknad
Vasstanden vart berre så vidt over kriteria for ekstrem vasstand. Nordland vart hardast råka. Den høgaste vasstanden vart målt i Kabelvåg, som fekk 415 cm. Kriteriet for å varsle ekstremt er 400 cm.
Molodjozjnaja-stasjonen
Historie
Han vart opna i februar 1962 og vart nytta til å sende opp meteorologiske sonderakettar. Mellom 25. mai 1969 og 26. desember 1990 vart 1104 M-100-rakettar skotne opp frå Molodjozjnaja-stasjonen. Den 28. februar 1979 vart MMR06-modellen skoten opp frå Molodjozjnaja. Midlane for meteorologisk forsking gjekk nedover i 1980-åra og utsendingane av M-100 tok brått slutt i 1990, og stasjoenn vart lagt ned.
Det har sidan 2006 vore snakk om å opne stasjonen opp att.
Karlheinz Stockhausen
Bakgrunn
Stockhausen studerte musikkteori, musikkpedagogikk og klaver ved Musikhochschule Köln frå 1947 til 1951, og dessutan musikkvitskap, germanistikk og filosofi ved Universität zu Köln. Frå 1950 verka han som komponist. Han blei sterkt påverka av eit verk av Olivier Messiaen, Mode de valeurs et d’intensités, som han fekk høyra i 1951. Han fekk ei innføring i dei serielle prinsippa som låg bak komposisjonen av Karel Goeyvaerts, som hadde studert under Messiaen. Året etter drog Stockhausen til Paris for å studera under Messiaen og Darius Milhaud. Her blei han kjend med Pierre Boulez, som også studerte under Messiaen.
Virke
Gesang der Jünglinge (1955–56) er eit av dei sentrale verka til Stockhausen, og inneheld overgangar mellom elektronisk lyd (elektronisk genererte sinustonar) og stemmelyd (ein gutesopran). Denne blandinga av elektroniske signal og akustiske opptak inneber ei blanding av dei to stilartene elektronische musik og musique concrète. Serialismen er markant i dette stykket og det er serielt strukturert i dei fleste parametrar, som til dømes i tonehøgd og varigheit. Stockhausen var tidleg ute med spatialisering då han urframførte stykket i fem kanalar (men kanoniserte det i fire). Dei elektroniske stykka hans (også versjon med instrumentsspelarar) Kontakte er ambient kvadrafonisk lyd, der lydane rører seg omkring i lydpanoramaet og endrar klangfargane sine.
Både innan elektronische Musik og musique concrète er den metriske takta frå tradisjonell musikk heilt fråverande. Stockhausen påverka både samtidsmusikk i den klassiske tradisjonen, og populærmusikken i samtida si.
Saturnmånen Mundilfare
Mundilfare vart oppdaga 23. september 2000 av Brett J. Gladman, John J. Kavelaars, Jean-Marc Petit, Hans Scholl, Matthew J. Holman, Brian G. Marsden, Phillip D. Nicholson og Joseph A. Burns ved Canada-Frankrike-Hawaii-telskopet på Mauna Kea på Hawaii.
Nordpolområdet til Mars
Nordpolområdet til Mars eller Planum Boreum har til ei kvar tid område dekte av vassis. Andre tider av året ligg det òg eit dekke av karbondioksid-is i området.
Mars Reconnaissance Orbiter observerte ved eit høve fleire snøskred i området.
Phayao-fylket
Guvernøren i Phayao er Kamon Chiangwong.
Tajsjet
Tajsjet (russisk Тайше́т) er ein by i Irkutsk oblast i Russland med om lag 35 000 innbyggjarar. Han ligg ved elva Birjusa, rundt 580 km nordvest for Irkutsk.
Busetnaden vart grunnlagt i 1897 i samband med bygginga av den transsibirske jernbanen. Han fekk bystatus i 1938. Tajsjet er eit jernbaneknutepunkt, der den transsibirske jernbanen og Bajkal-Amur-jernbanen møter kvarandre.
Tarmparasitt
Tarmparasittar er parasittar som infiserer tarmkanalen hjå menneske og andre dyr. Dei kan leve i heile kroppen, men føretrekk tarmvegger. Smittevegar kan vere skjemt eller delvis rått kjøt, infisert drikkevatn og opptak gjennom huda. Ein parasitt er ein organisme som lever på, dvs. får næringa si frå, ein annan organisme – verten.
Nanjing
Nanjing (uttalt /nantʃiŋ/) eller tidlegare Nanking er ein by og regionshovudstad i provinsen Jiangsu i Folkerepublikken Kina. Samtidig er Nanjing framleis offisielt rekna som hovudstad i Republikken Kina som i dag berre ligg på øya Taiwan.
Historie
Byen ligg ved sørbreidda av Chang Jiang og har tradisjonelt vore eit viktig senter i Aust-Kina. Ein reknar med at han var verdas største by rundt år 1400.
I 1937 fann dei såkalla Nanjing-massakrane stad i og rundt byen då den japanske hæren drap mellom 40 000 og 300 000 menneske. Dette er ei hending som framleis tyngjer tilhøvet mellom Kina og Japan.
Even Christensen Ringnæs
Even Christensen Ringnæs var ein norsk gardbrukar, ordførar og stortingsmann frå Stange i Hedmark. Nils Christensen Ringnæs var bror hans.
Nanjing
Historie
Etter den kommunistiske overtakinga i 1949, vart Nanjing utbygd med diverse ulike industriverksemder. I dag finst det òg bilfabrikkar her.
Even Christensen Ringnæs
Far hans var gardbrukar og gardeigar. Sjølv var han 1806-12 styrar av garden Ajer i Furnes, ein gard far hans eigde. Frå 1812 var han i femti år gardbrukar på farsgarden i Stange. Han var ordførar i heradet i mange år og medlem av forlikskommisjonen 1831-42.
Nanjing
Administrasjon
Leiaren for lokallaget av Kinas kommunistparti er Zhang Jinghua, og borgarmeisteren er 	Han Liming (2020).
Even Christensen Ringnæs
Ringnæs var 2. representant frå Hedemarkens amt på Stortinget 1830. Der var han medlem av næringskomiteen.
Han døydde på slektsgarden i Stange i 1870.
Strandmalurt
Strandmalurt (Artemisia maritima) er ei eviggrøn toårig urt i korgplantefamilien. Planten blir 20 til 80 cm høg og veks i kystnære strøk i Europa. I Noreg er arten under etablering og spreiing, først og fremst i Østfold. Han vart funnen i Noreg for første gong i Hvaler i 1919. Han er framleis sjeldan i Noreg.
Verdscupen i langrenn 1986/Menn
Verdscupen i langrenn for menn i 1986-sesongen omfatta 9 individuelle tevlingar og 5 stafettar. Tevlingane tok til 8. desember 1985 og vart avslutta 14. mars 1986. Dei 9 indviduelle renna bestod av fire tevlingar over 15 kilometer, tre over 30 km og to 50-kilometerar. Renna fann stad i Labrador City (2) i Canada, Bibawik i USA, La Bresse i Frankrike, Bohinj (2) i Jugoslavia, Oberstdorf (2) i Vest-Tyskland, Kavgolovo i Sovjetunionen, Lahti i Finland, Falun (2) i Sverige og Oslo (2) i Noreg.
Gunde Svan frå Sverige sigra i fem tevlingar og sikra seg for tredje året i rad FIS-pokalen med stor margin. Landmennene Torgny Mogren og Thomas Wassberg vann høvesvis to og eitt verdscuprenn. Også Sovjetunionens Vladimir Smirnov vann eit individuelt renn.
Sericitt
Sericitt er ein finskjela lys glimmer (muskovitt), og finst mellom anna i metamorfe bergartar (sericittskifer og liknande). Det vert danna ved låg temperatur som omvandlingsprodukt, særleg av feltspat (sericittisering).
Kissónerga
Ved folketeljinga i 2011 hadde busetnaden 2 004 innbyggjarar.
Seranditt
Seranditt er eit manganmineral med formel Na(Mn2+,Ca)2Si3O8(OH). Mineralet vart oppdaga i Guinea i 1931 og kalla opp etter J. M. Sérand.
Det har vanlegvis lyseraud farge. Det dannar ein blandkrystallserie med kalsiummineralet pektolitt. Seranditt er funnet i vene krystall frå Mont Saint-Hilaire i Quebec i Canada.
Det er påvist som eit sjeldant mineral i syenittpegmatitt i Tvedalen ved Larvik.
One Laptop per Child
One Laptop per Child (OLPC) er ein ideell organisasjon som er stifta for å overvake prosjektet med OLPC XO-1 og dei etterfølgjande modellane. Han har hovudkontor i Delaware i USA. Både prosjektet og organisasjonen vart offentleggjorde under World Economic Forum i Davos i Sveits i januar 2005.
Grunnleggjarorganisasjonar
OLPC vart grunnlagt av ei gruppe sponsororganisasjonar. Desse er:
Kvar organisasjon donerte to millionar dollar til prosjektet.
Saturnmånen Skoll
Skoll er ein av månane til Saturn. Han er medlem av Den norrøne gruppa, og er truleg eit objekt som har vorte fanga inn av Saturn. Skoll har ein snittradius på kring 3 km.
Skoll vart oppdaga 6. mars 2006 av Scott S. Sheppard, David C. Jewitt og Jan T. Kleyna med Subaru-teleskopet på Mauna Kea på Hawaii.
Ekstremvêret Dagmar
Dagmar var eit varsla ekstremvêr utstedt 24. desember 2011 for Sogn og Fjordane, Møre og Romsdal og Trøndelag for natt til 2. juledag. Ekstremvêret gjaldt uvanleg kraftig vind i samband med høg vasstand og høge bølgjer. Det vart først venta sørvestleg sterk storm langs kysten, men dette vart sidan oppgradert til orkan.
«Dagmar» vart samanlikna med nyårsorkanen i 1992, og utviklinga til lågtrykket hadde mange likskapstrekk. Vinden var derimot ikkje venta å verte like kraftig. Enkelte stader fekk likevel vind opp mot 46 m/s med vindkast over 55 m/s. Dette er av same styrke som ein kategori 2-orkan i Nord-Atlanteren.
Vêrsituasjonen
Det var venta vindkast opp mot 40-45 m/s dei mest utsette stadane og bølgjer opp mot 15-17 meter utanfor Sogn og Fjordane. I Møre og Romsdal var det venta 12-15 meter høge bølgjer med vasstand 55-90 cm over det som er oppgjeve i tidvasstabellen. Utanfor Trøndelag var bølgjene venta å nå 10 meter, medan vasstanden var venta 60-85 cm over tidvasstabellen.
Verknad
Vinden vart ein del kraftigare enn det som vart varsla og Kråkenes fyr fekk mellom anna middelvind på 46 m/s med vindkast på 58 m/s. Andre stader med orkan vart Svinøy fyr (40 m/s, vindkast 50 m/s) og Ona fyr (38 m/s, vindkast 56 m/s). I tillegg bles det kraftig langt inn i landet og Sandane lufthamn fekk til dømes 24 m/s med vindkast opp i 38 m/s.
Den kraftig vinden førte til mage nedblåste tre som stengde mange vegar. I tillegg førte straumbrot til at store delar av Nordvestlandet vart mørklagd. Mange båt- og ferjeruter vart innstilt. Flygande gjenstandar førte til skadar på bilar og bygningar.
Sjølv om vinden ikkje vart like kraftig lenger sør og på Austlandet, vart det òg her meldt om trafikkproblem på grunn av velta tre.
EHF-meisterligaen i handball 2022/Kvinner
Meisterligaen i handball 2022 for kvinner var ei turnering arrangert av Europas handballforbund (EHF) som tok til 11. september 2021. Turneringa med 16 deltakande lag opna med seriespel i to grupper à 8 lag. Dei to beste laga i dei to gruppene skulle gå rett til kvartfinalane, laga på plassane 3-6 møttest til cupspel om plass i kvartfinalane. Etter Russland gjekk til krig og invaderte Ukraina, vart GK Rostov (som var kvalifisert til kvartfinale) og CSKA Moskva stengt ute frå turneringa. Laga som vann kvartfinalane møttest til sluttspel i Budapest 4. og 5. juni.
IK Våg/Vipers frå Kristiansand vann turneringa gjennom finalesiger 33–31 over ungarske Győri ETO. Dermed forsvarte det norske laget sigeren frå 2021. I semifinalen vann Våg/Vipers 33–27 over franske Metz BH. Tidlegare slo Vipers ut slovenske RK Krim med 65 mot 49 i kvartfinalane. Det var tredje gongen eit norsk lag vann EHF-meisterligaen.
Finalen
IK Våg/Vipers – Győri ETO 33 – 31
Györi ETO var det førande laget det fyrste kvarteret og leia 10–7. Over ein ni minutts periode skåra så Våg/Vipers seks mål utan Győr skåra eitt einaste. Ved pause leia det norske laget 15–13. I den andre omgangen utlikna Győr til 16–16, før Våg/Vipers drog ifrå til 21–17. Sidan låg Våg/Vipers jamt 2-3 mål over Győr i målprotokollen og kunne til sist kontrollere inn til siger med 33 mål mot 31. Markéta Jeřábková vart toppskårar i kampen med sine 7 fulltreffarar, elles skåra Isabelle Gulldén 6, Jana Knedlíková 5, Nora Mørk 4, Sunniva Andersen, Lysa Tchaptchet, Ana Debelić (alle) 3 mål, medan Zsuzsanna Tomori fann vegen til nettmauskane 2 gongar. Ragnhild Valle Dahl og Marta Tomac kom ikkje på skåringslista, Silje Waade, Hanna Yttereng og Tuva Høve var benkeslitarar. Katrine Lunde, Andrea Austmo Pedersen og Evelina Eriksson var målvakter.
Kitsap County
Kitsap County er eit fylke vest i den USA-amerikanske delstaten Washington. Fylket har i kring 270,000 ibuarar og flatevidda er 1 470 km². Fylket vert styrt frå småbyen Port Orchard, største byen er Bremerton.
Den USA-amerikanske marinen er største sysselsetjar gjennom flåtebasar og eit skipsverft. Fleire ferjesamband over Puget Sound knyter fylket til Seattle og Tacoma i aust.
Folketeljinga 2010 fann at 21,3 % av ibuarane var av tysk, 14,4 % av irsk, 13,8 % av engelsk og 7,1 % av norsk opphav.
Norsk malurt
Norsk malurt, Artemisia norvegica, er ei urt i korgplantefamilien. Planten blir 5 til 25 cm høg. Han er berre funnen i Noreg, i nordre Uralfjella og i Nord-Skottland. I Noreg veks han hovudsakleg i Dovre, Trollheimen og Sunndalsfjella og er dessuten funnen i Hjelmeland og Jondal. Han er forholdsvis vanleg i kjerneområdet sitt, men i tilbakegang.
Lasse Virén
Lasse Artturi Virén er ein politikar og tidlegare finsk langdistanseløpar og politimann frå Myrskylä. Han vann fire gullmedaljar i to ulike sommar-olympiadar. I München i 1972 vann han både 5000 meter og 10 000 m, og gjentok prestasjonane på begge distansane i Montreal i 1976. I 1972 sette han verdsrekord på 10 000-meteren med 27.38,3 og på 5000 m med 13.16,4. Også i finske meisterskap vann Virén fire gullmedaljar, to på 5000 m og to på 1500 m. 50 år gammal vart han vald inn i den finske riksdagen, der han representerte det høgreorienterte Samlingspartiet i til saman ni år.
The ConstruKction of Light
The ConstruKction of Light er det tolvte studioalbumet til det engelske bandet King Crimson, utgjeve i mai 2000 på Virgin.
Lasse Virén
Friidrett
Tjue år gammal vann Virén sitt fyrste finske meisterskap då han gjekk til topps på 5000 m i 1969 i Helsingfors. Han sette personleg rekord for året med 13.54,1 i ein landskamp i Brussel, og vann distansen under den prestisjetunge landskampen i Stockholm mellom Sverige og Finland. Også i 1970 sigra han på 5000 m i landskampen mellom Finland og Sverige, dessutan vann han 10 000 m i Praha i ein anaan landskamp. Gjennom sesongen forbetra han sine personlege rekordar til høvesvis 13.43,0 og 29.15,8 på dei to distansane.
The ConstruKction of Light
Bakgrunn
Det var det første studioalbumet til bandet utan Bill Bruford på trommer sidan utgjevinga av Lark's Tongues in Aspic (1973). Det er òg det første utan Tony Levin på bass og Chapman Stick etter han kom med i bandet i 1981. Konseptet med ein dobbel trio som hadde spelt på platene deira i 1990-åra var no redusert til ein kvartett med Robert Fripp, Adrian Belew, Trey Gunn og Pat Mastelotto.
Musikalsk minnar albumet om 80-talsbesetninga, der Mastelotto hovudsakleg spelte elektriske trommer, og Belew, Gunn og Fripp ofte spelte sofistikerte, samanblanda delar, der Belew og Fripp ofte nytta kraftig forvrengde gitarlydar. Men tempoet var ofte meir langsamt enn i 80-talsstilen deira.
Lasse Virén
Friidrett
Virén sette finsk rekord på 5000 m under eit stemne i Roma den 20. mai 1971, tida 13.35,2 heldt til tredjeplass i løpet. Den 1. juli tok han også den finsk rekorden på 10 000 m, då han i Helsingfors vart nummer to med tida 28.17,4, slått i spurten av Dane Korica frå Jugoslavia. Under EM 1971 på finsk heimebane i Helsingfors vart han nummer sju på 5000 m, landsmannen Juha Väätäinen vann løpet på ny finsk rekord, 13.32,6, og sikra seg sitt andre gull i meisterskapen. Ei veke etter meisterskapen tok Virén tilbake 5000-meterrekorden då han vart klokka inn på 13.29,8.
The ConstruKction of Light
Bakgrunn
Albumet har òg spor av tidlegare tider, som ein oppfølgjar til det gamle stykket «Larks' Tongues in Aspic», som her er spelt inn som «Part IV». «FraKctured» byrja som den femte delen av «Larks», men vart seinare rekna som tettare til «Fracture», det siste sporet på Starless and Bible Black frå 1974, og fekk derfor nytt namn.
Lasse Virén
Friidrett
Sommaren 1972 viste Virén at han høyrde til i den absolutte verdseliten på langdistansane. Den 25. juli sprang han i Helsingfors i mål på 13.19,0, Ron Clarke sin seks år gamle verdsrekord var på 13.16,6. I byrjinga av august var han på ferde i Oslo, der han forbetra Väätäinen sin finske rekord på 10 000 m frå EM året før med fire tidels sekund, 27.52,4, og slo nestemann med over minuttet.
The ConstruKction of Light
Mottaking
AllMusic skreiv at bandet «fall til jorda med The ConstruKction of Light [...] Dei klarar ikkje å gjenskape tyngda i den ofte briljante historia si, og dei mest lovande augneblinka på ConstruKction vert kunst under denne tyngda. Det som skuffar mest med ConstruKction er at trass i kor 'progressive' det band-fragmenterte ProjeKct er på papiret, utføringa utelukkande eit tilbakeblikk på tidlegare tider.»
Lasse Virén
Friidrett
Den 3. september var det klart for finalen på 10 000-meteren under sommar-OL i 1972 i München. Virén var ein av fleire favorittar, men midtvegs i den ellevte runda fall han og ein annan favoritt, den tidlegare OL-medaljøren, Mohammed Gammoudi frå Tunis. Virén reiste seg og tok opp jakta på teten. Leiarane i løpet heldt ikkje oppe det store tempoet løparane hadde halde til dess, og Virén makta ta att teten etter berre to rundar. I den nest siste runda drog han i gang ein langspurt, og fekk fylgje av berre to mann; Emiel Puttemans frå Belgia og Miruts Yifter frå Etiopia. I siste sving fekk Virén luke og sprang i mål på tida 27.38,3, ny verdsrekord med eitt sekund, Puttemans fekk 27.39,6 og Yifter 27.41,0.
The ConstruKction of Light
Innhald
{{sporliste {{sporliste }} {{sporliste }}
Lasse Virén
Friidrett
Nøyaktig ei veke seinare vart Virén olympiameister også 5000 m. Han spurstlo då Mohamed Gammoudi frå Tunis og Ian Stewart frå Storbritannia, som fekk sølv og bronse med tidene 13.27,6 og 13.27,8, Virén sprang i mål på 13.26,4. Fire dagar seinare, den 14. september i Helsingfors, sette han ny verdsrekord på 5000 m med to tidels sekund; 13.16,4. Denne rekorden stod berre seks dagar, ettersom førnemnde Puttemans i Brussel presterte 13.13,0 den 20. september.
Under europameisterskapen i Roma 1974 var Virén sjanselaus mot Brendan Foster på 5000 m, og måtte i spurten om sølvmedaljen også gje tapt for austtyske Manfred Kuschmann, men berga bronsemedaljen på si beste tid for året; 13.24,6. På mila vart han nummer sju, ikkje så langt bak sitt årsbeste på 28.22,6.
I sommar-OL 1976 gjentok Virén prestasjonane frå førre olympiaden, og sigra både på 5000 m og 10 000 m. På milløpet fylgde han den spurtsvake portugisaren Carlos Lopes heilt fram til nest siste runde. Straks før klokka ringde for siste runde, sprang Virén forbi og auka farta, i mål var han nesten fem sekundar føre sølvmedaljør Lopes. Få dagar seinare vann han gullmedaljen på 5000 m, der han med eit sugande tempo dei siste 1500-metrane makta halde tre tidlegare 1500-meterløparar bak seg. Mindre enn eitt døgn etter han hadde sikra seg 5000-meter-gullet, vart Virén nummer fem i maratonløpet.
Virén deltok også i Sommar-OL 1980, der han vart nummer fem på 10 000 meter.
Medaljar og plasseringar i internasjonale meisterskap
Virén vart kåra til årets friidrettsutøvar i verda for 1972.
Politikk
Frå 1992 har Virén vore ordførar i heimkommunen Myrskylä, bortsett frå dei periodane han var parlamentsmedlem. Virén var åra 1999-2007 og 2010-11 representant i den finske riksdagen. Han vart vald inn frå valkrinsen Uusimaa (svensk:Nyland valkrets) og representerte Samlingspartiet.
David Trézéguet
David Sergio Trézéguet er ein argentinsk-fransk tidlegare fotballspelar fødd i Rouen, som i 1998 vart verdsmeister og i 2000 europameister med Frankrike sitt landslag. Han vart elles seriemeister i Frankrike med AS Monaco og i Italia med Juventus.
Klubbspel
Trézéguet er son til ein argentinsk fotballspelar som ei tid var aktiv i Frankrike. Sjølv spelte han på argentinske Platense til han 1995 vart overført til AS Monaco i Frankrike. Fyrst i 1997/98-sesongen fekk han sitt gjennombrot i Monaco og danna då eit framifrå spisspar i lag med Thierry Henry. Frå sommaren 2000 var Trézéguet Juventus-spelar i ti år. I 2002 var han med å vinne den italienske serien, samstundes som han var toppskårar i same og att på til vart kåra til årets spelar i Italia. Også i 2003 vart han seriemeister med laget frå Torino, ein sesong han var einn del plaga med skade. Våren 2005 tok Juventus heim seriemeisterpokalen, ein prestasjon klubben gjentok i 2006 etter Trézéguet hadde hatt ein stor sesong som midtspiss. Men då Juventus og fire andre klubbar vart avslørt og dømde for kampfiksing, vart Juventus frådømd dei to seriemeistertitlane og måtte ned i Serie B. Trézéguet var ein av få toppspelarar som vart verande att i Juventus og syrgde for at klubben rykte oppatt i Serie A. Etter 2008 var han plaga med ein lyskeskade og fekk mindre speletid. Totalt spelte han 245 ligakampar og skåra 138 ligamål for Juventus. Sidan var han 2010/11-sesongen aktiv i den spanske klubben Hércules CF, utan han kunne hindre klubben å rykke ned. Frå 2011 til -14 var han i tilbake i heimlandet, der han i to sesongar gjorde teneste i River Plate og ein i Newell's Old Boys.
Landslagsspel
Trézéguet fekk sin landslagdebufor Frankrike i januar 1998. Under verdsmeisterskapen på fransk heimebane nokre månader seinare deltok han i seks av kampane, dei fleste som innbytar. I finalen mot Brasil vart han derimot sitjande på reservebenken til fløyta gjekk for full tid. Under Fotball-EM 2000 skåra han eitt av måla då Frankrike slo vertslandet Nederland 3-2, før han så i EM-finalen mot Italia vart bytt inn og 13 minuttar ut i fyrste ekstraomgang avgjorde EM med «golden goal». Trézéguet var også i fyrsteellevaren då Frankrike tok seg til kvartfinalane i EM i fotball 2004, der det vart tap for Hellas, den komande europameisteren. Han vart mindre nytta på det franske laget som tok seg til finalen i Fotball-VM 2006, men vart som i EM 2000 bytta inn under finalen. Då det stod 1-1 etter 120 minuttars spel vart kampen avgjort med straffeskyting, der han var den einaste eksekutøren som mislukkast, noko som resulterte i italiensk triumf. Trézéguet stoppa opp med 71 landskampar, den siste i mars 2008, og heile 34 mål.
Anávyssos
Anávyssos (gresk Ανάβυσσος) er ein tettstad og ein tidlegare kommune søraust på halvøya Attikí i Hellas. Frå 2011 er han ein del av kommunen Saronikós i periferieininga Aust-Attikí i periferien Attikí.
Ved folketeljinga i 2011 hadde kommunaleininga Anávyssos 6 202 innbyggjarar, som alle budde i tettstaden med same namn.
Black Moon av Emerson, Lake & Palmer
Black Moon er det åttande studioalbumet til progressiv rock-bandet Emerson, Lake & Palmer, gjeve ut i 1992, fjorten år etter det førre albumet.
Muddervulkan
Muddervulkan, slamvulkan eller dynnvulkan er leire eller anna finkorna mineralsk materiale som oppstår der gassar saman med vatn strøymer ut av jordoverflata. Gassane kan ha vulkansk opphav, men kan òg vere hydrokarbonar frå grunne gass- og oljeførekomstar. Temperaturen er langt lågare i desse prosessane enn dei ein finn i eldvulkanar.
Black Moon av Emerson, Lake & Palmer
Songen «Affairs of the Heart» vart skriven sommaren 1998 under innspelingar av Lake med Geoff Downes under eit prosjekt kalla Ride the Tiger.
Muddervulkan
Om lag 20 % av gassen som vert sleppt ut frå desse vulkanane er metan, med noko karbondioksid og nitrogen. Materialet som kjem ut er ofte mudder eller gjørme.
Ein kjenner til om lag 1100 muddervulkanar, men reknar med at det finst langt fleire. Mange er undersjøiske og derfor godt skjulte. Vulkanane opptrer særleg i geologisk aktive område der kontinentalplatene vert pressa ned under kvarandre.
Black Moon av Emerson, Lake & Palmer
Albmet fekk middels omtale. AllMusic sa om albumet «Det første originale studioalbumet til trioen på eit dusin år lid av at røysta til Lake uungåeleg er blitt eldre og mørkare, og ein mangel på verkeleg slagkraft».
Muddervulkan
Dei fleste muddervulkanen finn ein rundt Kaspihavet i Aserbajdsjan. Særleg kjend er Lokbatan, som ligg om lag 15 km frå hovudstaden Baku. Vulkanen sjølvantente i 2001 og eksploderte.
På øya Java bora ein i 2006 etter gass då dette utløyste muddervulkanen Lusi og ein enorm mudderstraum på opp mot 170 000 m³ per døgn. Eit areal på 25 km² vart oversvømd, inkludert åtte landsbyar. 13 personar mista livet i hendinga.
Black Moon av Emerson, Lake & Palmer
Salslister
Album - Billboard (Nord-Amerika)
Muddervulkan
Håkon Mosby er ein norsk muddervulkan på 1250 meters djupne mellom Tromsø og Bjørnøya.
I 2009 oppdaga ein òg moglege muddervulkanar på Mars.
Nils Christensen Ringnæs
Nils Christensen Ringnæs var ein norsk lensmann, gardbrukar og stortingsmann frå Stange i Hedmark. Even Christensen Ringnæs var bror hans.
Far hans var gardbrukar og gardeigar. Sjølv vart han i 1823 kontorist hos sorenskrivaren i søre Hedemarken, to år seinare fullmektig hos amtmannen i Hedemarken. Frå 1830 til 1858 var han lensmann i Stange, og frå 1838 gardbrukar på garden Dælin. Han var medlem av forlikskommisjonen 1850-53, slutta grunna svekka syn.
Ringnæs representerte Hedemarkens amt på Stortinget i 1842 og 1845. Han var medlem av justiskomiteen på begge tinga. I 1845 vart han medlem av Lagtinget frå 26. mars, men fekk ikkje sete i riksretten då den tiltala skaut han ut.
Saturnmånen Hyrrokkin
Hyrrokkin er ein av månane til Saturn. Han er medlem av Den norrøne gruppa, og er truleg eit objekt som har vorte fanga inn av Saturn. Hyrrokkin har ein snittradius på kring 3 km.
Hyrrokkin vart oppdaga 12. desember 2004 av Scott S. Sheppard, David C. Jewitt og Jan T. Kleyna med Subaru-teleskopet på Mauna Kea på Hawaii.
Svelvik kyrkje
Svelvik kyrkje er ei langkyrkje i Svelvik i Viken fylke.